**Waltham Forest** (izgovor: [Voltam Forest]) službeno engleski *London Borough of Waltham Forest*, je jedan od 19 borougha *Vanjskog Londona* (Outer London) metropolitanske grofovije Greater London u kom živi 271,170 stanovnika.

Geografske karakteristike
-------------------------

Waltham Forest leži na sjeveroistočnom rubu metropole, pored londonskog zelenog pojasa. Sa sjevera graniči sa Grofovijom Essex, sa istoka sa Boroughom Redbridge a sa zapada rijekom Lea i lancem akumulacionih jezera koja snabdjevaju metropolu.

U okviru njegovih granica leže kvartovi (od sjevera prema jugu); Chingford, Highams Park, Chapelend, Higham Hill, Walthamstow, Snaresbrook (djelomično), Leyton i dijelovi Leytonstona i Forest Gata.

Historija
---------

Današnji Borough Waltham Forest osnovan je 1965. spajanjem dotadašnjih borougha Chingford, Leyton i Walthamstow, koji su nekad bili dio historijske Grofovije Essex.

U Domesday Booku iz 1086. su neka od tih imena dokumentirana, tako je Chingford naveden kao - *Cingefort* , a to je značilo šljunčani gaz, Layton je dokumentiran pod imenom Leintune (farme na Rijeci Lea), a Walthamstow kao - *Wilcumestou* (mjesto gdje su gosti dobro došli ili Sveto mjesto dobrodošlice). Današnje ime - Waltham Forest izvedeno je iz kasnijeg imena *Walthamstow*.

Ostaci rimskog i saksonskog naselja iskopani su u Leytonu, a i rimski put prolazio je kroz borough. Čitav taj kraj ostao je uglavnom ruralni sve do dolaska željeznice u 19. vijeku.

Nakon bombardiranja u Drugom svjetskom ratu, veći dio teritorija je prenamjen u područje stambene visokogradnje.

Znamenitosti i privreda
-----------------------

U Chingfordu je od 1543. bio lovački dom kraljice Elizabete I, u njemu je danas smješten Muzej Epping Forest, zgrada je restaurirana 1900. i 1991. Drugi značajni muzej lokalne historije nalazi se u Walthamstowu u zgradi iz 1730.

U neoklasicističkoj vili - Water, u Parku Lloyd je tokom 19. vijeka živio umjetnik, pjesnik i socijalist William Morris. Tu se školavao državnik i književnik Benjamin Disraeli, a pred kraj svog života u Leytonu je živio katolički kardinal Nicholas Wiseman.

Waltham Forest je pretežno stambeno predgrađe, ali ima i nešto industrijskih zona. Parkovi i zelene površine pokrivaju oko 1 / 8 borougha, uključujući šume; Larks, Epping i park Ridgeway.

Etničke manjine, a to su uglavnom doseljenici iz Južne Azije i Kariba čine 1 / 4 stanovnika.

Pobratimski gradovi
-------------------

* Njemačka Wandsbek, Njemačka
* Francuska Saint-Mandé, Francuska

Izvori
------

1. 1 2 3 4  „United Kingdom: Greater London" (engleski). City population. Pristupljeno 17. 01. 2017.
2. 1 2 3 4 5 6 7 8 9 10 11  „*Waltham Forest*" (engleski). Encyclopædia Britannica. Pristupljeno 19. 01. 2017.

Vanjske veze
------------

***Waltham Forest*** na Wikimedijinoj ostavi

* London Borough of Waltham Forest (`en`)

| * p
* r
* u
Okruzi Greater Londona |
| --- |
| 
Barking and Dagenham  •
Barnet  •
Bexley  •
Brent  •
Bromley  •
Camden  •
City of Westminster  •
Croydon  •
Ealing  •
Enfield  •
Greenwich  •
Hackney  •
Hammersmith and Fulham  •
Haringey  •
Harrow  •
Havering  •
Hillingdon  •
Hounslow  •
Islington  •
Kensington and Chelsea  •
Kingston upon Thames  •
Lambeth  •
Lewisham  •
City of London  •
Merton  •
Newham  •
Redbridge  •
Richmond upon Thames  •
Southwark  •
Sutton  •
Tower Hamlets  •
Waltham Forest  •
Wandsworth
 |